ক্রিকেট বিশ্বে শুধু তাসকিনই নন, আরও অনেক পেসারদেররই বোলিংয়ে সমস্যা আছে বলে মনে করেন সুজন। তাই ব্যপারটিকে খুব স্বাভাবিক মনে করছেন তিনি। এই প্রসঙ্গে তিনি বলেন, ‘তাসকিনের যে সমস্যাগুলো ছিলো আমার মনে হয় না এটা বড় কোন সমস্যা। আপনি যদি বিশ্বের ১০০টা খেলোয়াড় খুঁজে নিয়ে আসেন এদের প্রত্যেকের মধ্যেই এমন ছোট-খাট সমস্যা থাকবে। বলা হচ্ছে তাসকিনের বাউন্সারে সমস্যা আছে। জোরে বল করলে এমন একটু আধটু হবেই। এছাড়া ওর ডেলিভারিটা যে একটু সাইড থেকে আসতো সেটা ঠিক করা হয়েছে। আশা করি সে নিখুঁতভাবে ফিরতে পারবে।’